google/wiki40b huggingface dataset:
Villequiers

Poloha

Obec má rozlohu 29,49 km². Najvyšší bod je položený 216 m n. m. a najnižší bod 174 m n. m.

Obyvateľstvo

Počet obyvateľov obce je 514 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nikaragujské národné futsalové družstvo mužov

Vrcholné podujatia

Na majstrovstvá sveta FIFA sa nikaragujskému družstvu nepodarilo ani raz kvalifikovať. Pokúsilo sa o to dvakrát, naposledy v roku 2016.
Nikaragujské družstvo sa prvýkrát zúčastnilo oficiálnej súťaže v roku 2000, keď bolo pozvané na majstrovstvá CONCACAF v Kostarike. Po troch prehrách v základnej skupine obsadilo na turnaji celkovo posledné miesto. Potom 15 rokov neodohralo žiadny zápas. Až v roku 2016 sa zúčastnilo stredoamerickej kvalifikácie na majstrovstvá CONCACAF, na ktorej obsadilo po dvoch prehrách v základnej skupine 5. miesto a na kontinentálne majstrovstvá nepostúpilo.
V roku 2001 sa predstavilo na futsalovom turnaji Stredoamerických hier, na ktorom obsadilo poslednú – tretiu priečku. Bronzové umiestnenie zopakovalo aj na turnaji v roku 2017, ktorý sa konal práve v Nikarague.
Piseux

Poloha

Obec má rozlohu 19,63 km². Najvyšší bod je položený 182 m n. m. a najnižší bod 163 m n. m.

Obyvateľstvo

Počet obyvateľov obce je 658 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Sorlin-en-Valloire

Poloha

Obec má rozlohu 26,5 km². Najvyšší bod je položený 413 m n. m. a najnižší bod 199 m n. m.

Obyvateľstvo

Počet obyvateľov obce je 2 143 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sadra

Sadra je súhrnný názov pre rôzne hydráty síranu vápenatého (CaSO₄ · n H₂O).
MISIA 21 – Hnutie kresťanskej solidarity

História

Misiu 21 založil Ivan Šimko, po tom ako vystúpil zo Slobodného fóra, pod pôvodným názvom Misia 21 – Nová kresťanská demokracia. Strana bola zaregistrovaná na ministerstve vnútra 27. mája 2005. Ustanovujúci konvent strany sa uskutočnil 25. júna 2005. Od 14. septembra 2006 mala strana posledný názov.

Volebné preferencie

V prieskumoch volebných preferencií sa strana neobjavuje.

Politici MISIE 21 – Hnutia kresťanskej solidarity

Články o politikoch Misie 21 sú uvedené v kategórii Politici Misie 21.
Gironde-sur-Dropt

Poloha

Obec má rozlohu 8,84 km². Najvyšší bod je položený 93 m n. m. a najnižší bod 8 m n. m.

Obyvateľstvo

Počet obyvateľov obce je 1 149 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chef-lieu

Chef-lieu (plurál Chefs-lieux) (slovensky zhruba vedúce miesto) je vo frankofónnych krajinách označenie pre mesto, v ktorom sídlia orgány príslušnej územnej samosprávy, alebo administratívne jednotky (hlavné mestá štátov sa takto s výnimkou Novej Kaledónie neoznačujú).

Belgicko

Chef-lieu v Belgicku je sídlo každej z desiatich provincií a troch regiónov.

Zámorské spoločenstvo

Chef-lieu de la collectivité je sídlo prefekta (Saint-Pierre a Miquelon, Mayotte, Guadeloupe, Svätý Martin a Svätý Bartolomej), hlavného komisára (Francúzska Polynézia), alebo vrchného správcu (Wallis a Futuna).

Kanada

Každé z 15 grófstiev, na ktoré sa člení kanadská provincia New Brunswick, má vlastného chef-lieu.

Libanon

Chef-lieu je tu používaný pre označenie sídla guvernorátu, alebo okrsku.

Luxembursko

Luxemburské veľkovojvodstvo sa delí na dva obvody, tri okresy, 12 kantónov a 118 obcí. Každá z týchto jednotiek má svoje chef-lieu.

Švajčiarsko

Chef-lieu sa užíva pre sídlo švajčiarskeho kantónu. 16 z 26 kantónov sa delí na okresy a každý z týchto okresov má mesto nazývané chef-lieu de district.

Tunisko

Chef-lieu sa užíva pre sídlo 24 guvernorátov, ktoré sa delia na delegácie. Ich sídla sa označujú ako chef-lieu de Délégation.
Saint-Acheul

Poloha

Obec má rozlohu 3,04 km². Najvyšší bod je položený 110 m n. m. a najnižší bod 37 m n. m.

Obyvateľstvo

Počet obyvateľov obce je 28 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Múr nárekov

Múr nárekov alebo Západný múr (hebr.  הכותל המערבי, ha-Kotel ha-ma'aravi) je pozostatkom západnej časti vonkajšej hradby, ktorá ku konci obdobia druhého jeruzalemského chrámu obklopovala Chrámovú horu. Dnes je to najposvätnejšie miesto Židov a zároveň miestom smútku nad zničením Chrámu.
K Múru nárekov prichádza mnoho pútnikov z celého sveta, aby tu vyslovili svoje modlitby, ktoré zároveň, napísané na kúsku papiera, vkladajú do štrbín múru.

Dejiny

Múr nárekov je pozostatkom vonkajších hradieb jeruzalemského chrámu, ktoré nechal rozšíriť Herodes Veľký. Po zničení Jeruzalema rímskym vojskom v Prvej židovskej vojne (roku 70) zostala väčšina múrov zborená pod úroveň terénu, okrem Múru nárekov a Malého múru. Mnohé časti hradby sú dnes často súčasťou domov v moslimskej štvrti, ktoré sú pristavené k Múru.
Podľa rabínov však šechina (Hospodinova prítomnosť) i po zničení Chrámu zostala na mieste Múru nárekov, čím sa zachovala posvätnosť miesta. Keďže šechina nie je viazaná na existenciu chrámu, nie je cieľom väčšiny židov jeho obnovenie – o to viac, že na mieste Chrámu dnes stoja moslimské mešity.

Obdobie po Šesťdňovej vojne

Múr nárekov prešiel počas Šesťdňovej vojny pod vládu Izraela a od tej doby je znovu, po dvoch desaťročiach jordánskej nadvlády, počas ktorej mali k nemu Židia zakázaný prístup, prístupná Židom i nežidom. Po vojne bola zbúraná štvrť Mugrabi, ktorá stála naproti Múru a na jej mieste bolo vybudované námestie pre modliacich návštevníkov. Priestor námestia pri Múre je považované za „synagógu“ a tak sa pri vstupe vyžaduje pokrývka hlavy.
Peter Tvrdý

Životopis

Študoval na katolíckom gymnáziu v Banskej Bystrici (1861 – 1866); získal základy filologického vzdelania u J. Lósa a F. Mráza v Nitre (1866 – 1867), v kňazskom seminári v Banskej Bystrici (1867 – 1869), kde 1869 maturoval. Poslucháč teológie, práva, študoval na právnickej a na filozofickej fakulte univerzity v Budapešti. V roku 1874 – 1877 štipendista na historicko-filozofickej fakulte univerzity v Petrohrade. Pôsobil ako pedagóg v Rusku, kde sa zaslúžil o rozvoj školstva a pedagogiky. Roku 1920 sa vrátil na Slovensko. Autor praktických cudzojazyčných slovníkov, príručiek a štúdií. Spracoval lexikón cudzích slov. Vrchol jeho lexikografickej činnosti predstavuje Slovenský frazeologický slovník. Preložil významné diela ruskej klasickej literatúry.
Gourvieille

Poloha

Obec má rozlohu 3,09 km². Najvyšší bod je položený 275 m n. m. a najnižší bod 197 m n. m.

Obyvateľstvo

Počet obyvateľov obce je 56 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Messé

Poloha

Obec má rozlohu 12,31 km². Najvyšší bod je položený 149 m n. m. a najnižší bod 121 m n. m.

Obyvateľstvo

Počet obyvateľov obce je 174 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Krtkova torta

Výroba krtkovej torty

Korpus krtkovej torty sa obvykle skladá z čokoládového pudingového prášku, cukru, kypriaceho prášku, oleja a vajec. Krém je zo šľahačky, želatinového stužovača šľahačky, cukru, tvarohu a nasekanej horkej čokolády. Korpus sa upečie, potom sa vydlabe, naplní sa krémom a banánmi a nakoniec sa posype vydlabaným korpusom.
Na výrobu krtkovej torty je tiež možné použiť polotovar, medzi popredných výrobcov tohto polotovaru patrí firma Dr. Oetker.
Tortu je možné samozrejme vyrobiť aj zo základných surovín.

Varianty

Existuje niekoľko variant krtkovej torty, napríklad obrátená krtková torta (so svetlým korpusom a tmavým krémom) alebo jahodová krtková torta (namiesto čokoládového pudinkového prášku je použitý jahodový pudinkový prášok) a veľa dalších variant.

Mém

V roku 2019 sa krtková torta stala mémom na českých a slovenských sociálnych sieťach, kde sa s touto tortou neodmysliteľne spája hláška „mňam do píči“. Pôvod tejto hlášky je v jednom videu o krmení makakov z YouTube z roku 2017. Vznikol tiež mém vo forme koláže, kde bola táto hláška spojená s mémom „Doktore“.
Káhirská konferencia

Konferencia v Káhire (kódové meno Sextant) sa konala 22.-26. novembra 1943 za účasti USA (Roosevelt), Spojeného kráľovstva (Churchill) a Číny. Zástupcovia týchto krajín prijali Káhirskú deklaráciu, ktorá riešila otázku vedenia vojny na Ďalekom východe a v Tichomorí a zhodli sa na tom, že v 2. svetovej vojne budú pokračovať až do bezpodmienečnej kapitulácie Japonska.
Saintines

Poloha

Obec má rozlohu 2,87 km². Najvyšší bod je položený 123 m n. m. a najnižší bod 34 m n. m.

Obyvateľstvo

Počet obyvateľov obce je 894 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montredon-Labessonnié

Poloha

Montredon-Labessonnié má rozlohu 110,88 km². Najvyšší bod je položený 644 m n. m. a najnižší bod 196 m n. m.

Obyvateľstvo

Montredon-Labessonnié má 2 069 obyvateľov (2009).
Graf vývoja obyvateľstva:
Zdroje: INSEE
Loutkář

Obsah

Loutkář je určený divadelníkom, divákom, profesionálnym bábkarom, ochotníkom a pedagógom. Obsahuje teoretické i historické štúdie, portréty významných osobností a súborov z minulosti a súčasnosti, rozhovory, kritiky, informácie o dianí v divadle, najmä bábkovom a alternatívnom, v Česku, na Slovensku a vo svete.

História

Dnešný Loutkář je nástupnickým časopisom periodík Český loutkář, Loutkář, Loutková scéna a Československý loutkář. Prvý ročník časopisu Český loutkář vyšiel roku 1912 (vychádzal do júna 1913), neskôr od roku 1917 pod názvom Loutkář (do r. 1939), od roku 1939 bol na kratšiu dobu nahradený buletinom Zprávy loutkářského soustředění a od roku 1940 - 1941 a 1945 - 1951 časopisom Loutková scéna. Od roku 1951 vychádza už znovu bez prerušenia ako špecializovaný mesačník Československý loutkář, neskôr po rozdelení ČSFR roku 1993 opäť pod názvom Loutkář. Vo funkcii šéfredaktora sa vystriedalo viacero osobností českého a česko-slovenského bábkového divadla – Jindřich Veselý, Jan Malík, Miloslav Česal, Eva Hanžlíková, Pavel Vašíček a od r. 2000 do júna 2015 Nina Malíková, od júla 2015 Kateřina Lešková Dolenská. Medzi pravidelných prispievateľov patrí aj viacero slovenských publicistov a divadelníkov. Loutkář zohral tiež značnú úlohu v histórii Medzinárodnej bábkarskej organizácie UNIMA, založenej roku 1929 v Prahe, ktorej bol v rokoch 1929-30 tlačovým orgánom. O jej činnosti prináša pravidelné informácie dodnes.
Hermafrodit

Hermafrodit alebo obojpohlavný živočích je živočích alebo organizmus, ktorý má súčasne samčie a samičie pohlavné orgány. Je schopný produkovať súčasne vajíčka a spermie. Hermafrodit má buď miešok a vaječníky, alebo sú oba tieto orgány nahradené tzv. obojakou pohlavnou žľazou.
Termín pochádza z gréckej mytológie, podľa ktorej sa Hermafroditos, syn bohov Hermesa a Afrodity, po silnom objatí s milovanou nymfou Salmakis zrástol v jednu obojpohlavnú bytosť.

Sebaoplodnenie

Sebaoplodnenie je zvláštny prípad rozmnožovania hermafroditov. Je pomerne vzácne, vyskytuje sa predovšetkým u takých organizmov, ktoré by neboli schopné kvôli svojmu spôsobu života zohnať partnera na párenie. Typickým príkladom sú endoparazity, napríklad pásomnica dlhá. Samooplodnenie nastáva aj u samoopelivých rastlín.

Postupný hermafroditizmus

Hraničí s gonochorizmom. Ide o situáciu, kedy jedinec v priebehu svojho života zmení alebo strieda pohlavia. Vyskytuje sa napríklad u niektorých rýb s výrazným teritoriálnym chovaním samcov - mladé ryby, ktoré by sa nemali šancu presadiť, teda majú ženské pohlavie, a až keď dorastú, prejdú na pohlavie mužské.

Hermafroditizmus ako defekt

Ako hermafrodit sa označuje aj defektný jedinec gonochoristických druhov, ktorý má základy oboch pohlavných orgánov (ženských a mužských). Spravidla však nie sú funkčné obe - buď funguje len jeden alebo žiaden. U človeka bol hermafroditizmus s oboma pohlavnými žľazami zaznamenaný vo forme chimérizmu.

Rastlinný hermafroditizmus

V botanike je obdobou hermafrodita jednodomá rastlina, t. j. vyššia rastlina, ktorá vytvára alebo oba typy kvetov (samčie aj samičie), alebo kvety obojpohlavné. V ríši rastlín toto usporiadanie prevláda.
Sidiailles

Poloha

Obec má rozlohu 31,96 km². Najvyšší bod je položený 366 m n. m. a najnižší bod 233 m n. m.

Obyvateľstvo

Počet obyvateľov obce je 312 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
ŠKB Martin

História

Klub až do roku 1991 súťažil v okresnej súťaži. Potom sa prihlásil do 2. Slovenskej hokejbalovej ligy (vznikla v roku 1990), z ktorej o 2 roky neskôr postúpil do najvyššej slovenskej súťaže. V nej hrá nepretržite od sezóny 1993/94. V sezóne 1995/96 získal klub prvú medailu – bronzovú, vďaka ktorej sa prebojoval aj na prvý ročník Európskeho pohára. Skončil na ňom na 4. mieste. Pred sezónou 2018/19 sa klub spojil s klubom HBK Diaková (Diaková je obec v okrese Martin).
Prenikavý úspech sa klubu podaril v rokoch 2003 a 2006, kedy vyhral Európsky pohár klubov. Pridal k nemu aj 3 strieborné umiestnenia. V rokoch 2005 a 2007 túto európsku súťaž aj organizoval; skončil na nich na 4., resp 3. mieste.
Tecuzó Iwamoto

Životopis

Tecuzó Iwamoto sa narodil 15. júna 1916 v prefektúre Karafuto v roľníckej rodine. Vyštudoval strednú poľnohospodársko-lesnícku školu a po ukončení školy nastúpil v roku 1934 k námorníctvu. Pilotnú školu ukončil po dvoch rokoch. Do bojov sa zapojil potom, čo bola jeho jednotka, 13. kókútai, prevelená dňa 10. februára 1938 do čínskeho Nankingu. V tom čase lietal na stíhacích lietadlách Micubiši A5M „Claude“. Čoskoro sa zapojil do priamych bojov a dňa 25. februára zostrelil hneď štyri nepriateľské lietadlá, ktorými boli tri stíhačky Polikarpov I-15 a jeden Polikarpov I-16. Počas druhej čínsko-japonskej vojny dosiahol celkovo 14 vzdušných víťazstiev.
Najviac víťazstiev dosiahol počas bojov nad ostrovom New Britain, kde dosiahol 142 zostrelov. Podľa slov jeho kolegov vyznával zásady samurajov, pričom však niekedy pociťoval obavy o svoj život a nerád zbytočne riskoval. Rád využíval výhody strmhlavého útoku z prevýšenia.
Rovnako ako viacerí japonskí veteráni aj Iwamoto upadol po vojne do depresie. Bojoval o prežitie až do ukončenia americkej okupácie Japonska v roku 1952, kedy sa mu podarilo nájsť si prácu v pradiarni Daiwa Bouseki (dnes Daiwabo Co., Ltd) v meste Masuda. V lete 1953 začal trpieť bolesťami žalúdka a chirurg mu diagnostikoval zápal tenkého čreva. Neskôr sa zistilo, že išlo o zápal slepého čreva. Iwamoto sa po sérií operácií sťažoval na bolesti chrbta. Lekári sa rozhodli operovať ho znovu. S neznámou príčinou mu odstránili tri alebo štyri rebrá bez použitia anestézie, čo následne viedlo k otrave krvi.
Podľa spomienok jeho manželky hovorieval: „Keď sa uzdravím, chcem opäť lietať.“ Tecuzó Iwamoto zomrel dňa 20. mája 1955 vo veku 38 rokov.
Po jeho smrti boli nájdené zošity s vojnovými zážitkami, podľa ktorých bola potom vydaná kniha jeho pamätí.
Juraj Capkovič

Životopis

Kazateľ pre slov. evanjelický obec v Banskej Bystrici (1577-1588?).
Sainte-Foy-l’Argentière

Poloha

Obec má rozlohu 1,54 km². Najvyšší bod je položený 480 m n. m. a najnižší bod 417 m n. m.

Obyvateľstvo

Počet obyvateľov obce je 1 283 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Moha Rharsalla Khadfi

Huétor Tájar

Moha sa ako tínedžer presťahoval do Španielska, kde začal hrať za viacero klubov. Seniorský debut nakoniec zažil v klube CD Huétor Tájar v zápase proti CD El Palo.

Olimpik Donetsk

V marci 2014 Moha podpísal 5-ročný kontrakt s ukrajinským prvoligovým celkom Olimpik Donetsk. Debutoval proti FC Desna Chernihiv. Prvý gól za Olimpik vstrelil v zápase proti FC Metalurh Zaporizhya pri remíze 2-2.

Gimnàstic (hosť.)

Moha debutoval za španielsky klub Gimnastic v zápase druhej najvyššej španielskej súťaže proti CD Lugo pri remíze 2-2. Prvý gól vstrelil proti dnes už prvoligovému celku SD Huesca, keď v závere zápasu zachránil remízu 1-1.

Slovan Bratislava

V januári 2018 Moha podpísal 4,5-ročný kontrakt so slovenským klubom ŠK Slovan Bratislava. V sezóne 2017/2018 si pripísal 4 góly v 13 zápasoch. V prebiehajúcej sezóne 2018/2019 ich má v rovnakom počte zápasov už 6 a k tomu aj 7 asistencií.
Národné zhromaždenie (Panama)

Národné zhromaždenie (špa. Asamblea Nacional) je zákonodarný orgán Panamy. Sídli v Panama City.
Je to jednokomorový parlament so 71 členmi volených na 5-ročné obdobie. Voľby do Národného zhromaždenia sa konajú spolu s prezidentskými voľbami.
Horeňovo (vrch)

Prístup

Vrchol traverzuje  značená Cesta hrdinov SNP, vedúca zo Sklenianských lúk na Chrenovské lazy.
Tulipán Greigov

Názov

Druh pomenoval nemecký botanik Eduard August von Regel po prezidentovi Cárskej ruskej záhradníckej spoločnosti v Petrohrade Samuilovi Alexejevičovi Grejgovi (1827 – 1887).

Pestovanie

Vysádzajú sa od septembra do decembra, špičku hore, približne 10 cm pod povrch a jednotlivé cibuľky približne 10 cm od seba. Pred vysadením sa skladujú na suchom a tmavom mieste. Kvitnú približne v apríli až máji.
Ole Einar Bjørndalen

Životopis

Začínal ako bežec na lyžiach, v 8 rokoch prvýkrát skúsil biatlon, ale až v 12 rokoch sa mu začal poriadne venovať. V 16 rokoch sa venoval biatlonu zhruba rovnako ako behu na lyžiach.
Prvýkrát debutoval vo svetovom pohári v marci roku 1993. Do A-tímu patrí od roku 1995. Je najúspešnejší mužský zimný olympijský športovec v histórii. Na svojom konte má celkovo 13 medailí z olympijských hier z toho 8 zlatých čo je najviac v histórii olympijských hier a biatlonu. Šesťkrát sa stal celkovým víťazom svetového pohára (1998, 2003, 2005, 2006, 2008 a 2009), má 45 medailí z majstrovstiev sveta (z toho 20 zlatých), vyhral rekordných 95 individuálnych biatlonových pretekov a 1-krát vyhral medzi bežcami na lyžiach v roku 2006 vo švédskom Gällivare. Je jediným biatlonistom v histórii, ktorému sa podarilo vyhrať každé preteky na ktoré nastúpil počas jedných olympijských hier a to na Zimných olympijských hrách 2002 v Salt Lake City.
Po Zimných olympijských hrách v Soči 2014 dňa 20. februára bol Bjørndalen zvolený na osemročné funkčné obdobie v Medzinárodnom olympijskom výbore športovej komisie. Odstúpil od tejto funkcie v roku 2016, keď sa rozhodol pokračovať vo svojej kariére ďalšie 2 roky. Po úspešných MS v Nórsku 2016 získal 4 medaily a všetkým oznámil pokračovanie svojej kariéry až do ZOH 2018, ktoré sa konali v Pchjongčchangu. Na ZOH 2018 sa nedostal, pretože sa mu nepodarilo splniť národné kvalifikačné kritériá. Posledné preteky odjazdil 24.3. v ruskom Ťumeňi. Dňa 3.4. v rodnom meste Simostranda zvolal tlačovú konferenciu na ktorej oznámil po dohode s rodinou a lekármi že končí svoju bohatú kariéru hlavne kvôli zdravotným problémom so srdcom.
Prvou manželkou bola taliansko-belgická biatlonistka Nathalie Santerová, s ktorou sa oženil v roku 2006 a v roku 2012 sa rozviedli po vzájomnej dohode. Momentálne je ženatý s bieloruskou biatlonistkou Darjou Domračevovou s ktorou sa vzali dňa 7. júla 2016 a narodila sa im 1. októbra 2016 dcéra, Xenia.
Zákon o ochrane pred požiarmi

Zákon č. 314/2001 Z. z. o ochrane pred požiarmi je zákon Národnej rady Slovenskej republiky prijatý 2. júla 2001, platný od 11. augusta 2001 (čiastka č. 132/2001) a účinný od 1. apríla 2002, ktorý upravuje podmienky na ochranu života a zdravia fyzických osôb, majetku a životného prostredia pred požiarmi a ustanovuje pôsobnosť orgánov štátnej správy a obcí na úseku ochrany pred požiarmi a hasičských jednotiek pri vykonávaní záchranných prác pri požiaroch, živelných pohromách a iných mimoriadnych udalostiach.
Patrí k základným právnym predpisom na úseku požiarnej ochrany na Slovensku.

Novelizácie

Zákon bol deväťkrát novelizovaný. Posledná novelizácia prebehla zákonom č. 37/2014 Z. z. o Dobrovoľnej požiarnej ochrane Slovenskej republiky a o zmene niektorých zákonov zo dňa 29. januára 2014 (platný od 22. februára 2014, účinný od 1. apríla 2014).
World Baseball Classic

World Baseball Classic je prestížne medzinárodné podujatie národných tímov v bejzbale mužov, ktoré riadi Medzinárodná bejzbalová federácia (IBAF). Prvé podujatie sa konalo až v roku 2006 v USA. Od roku 2009 sa podujatie organizuje so 4-ročnou periodicitou. Od turnaja v roku 2013 sa koná aj kvalifikácia na záverečný turnaj. Prvé 2 turnaje vyhralo Japonsko, tretí prekvapujúco Dominikánska republika a naposledy USA.
Po tom, ako bol bejzbal vyradený z Olympijských hier a najväčšie bejzbalové podujatie, Majstrovstvá sveta mužov boli ukončené v roku 2011 (od roku 2015 boli nahradené novým podujatím – IBAF Premier 12), sa World Baseball Classic stalo najprestížnejším medzinárodným bejzbalovým podujatím, ktorého víťaz je nazývaný "majster sveta".
Široká veža

Názov

Juraj Buchholtz ml. ju v roku 1717, v legende k jeho tatranskej panoráme, spomína ako  Pessulanus der riegelberg, čo v latinskej a nemeckej podobe znamená zázvorový vrch. Spišskí nemeckí horskí vodcovia nazývali Širokú vežu Roter Flossturn, Roter Flussturm. Floss-Fluss znamená roklinu, žľab, konkrétne markantnú severozápadnú roklinu Širokej veže, čiže význam názvu je veža červeného žľabu. Doslovný preklad prevzala maďarská nomenklatúra – Vöröspataky torony, čo znamená vežu červeného potoka. Červené škvrny na Širokej veži dali neskôr podnet k zjednodušeniu skoršieho pomenovania a zo štítu sa stala Červená veža, Roter Turm, Vöröstorony. Dnešné meno Širokej veže, odvodené od jej podoby, pochádza z prvej polovice 19. storočia. Odlišný poľský názov Mały Lodowy Szczyt stavia Širokú vežu na úroveň bočného vrcholu Ľadového štítu.

Turistika

Široká veža je dostupná len s horským vodcom. Prví na jej vrchole stáli Jozef Déry a horský vodca Ján Hunsdorfer 22. júla 1896.  Horolezcov najviac láka južná stena spadajúca do Veľkej Studenej doliny.  Južnou stenou prví na vrchol vystúpili v roku 1912 Poliaci Władysław Kulczyński ml. a Mieczysław Świerz s priateľmi. Významné cesty vytýčili v roku 1932 Stanisław Motyka a Ján Sawicki. 
V zime prví na vrchole boli Lajos Rokfalusy, Tibold Kregczy a Zoltán Votisky 15. mája 1911.
Copa América

Copa América alebo Majstrovstvá vo futbale Južnej Ameriky je futbalová súťaž národných tímov Južnej Ameriky usporiadaná pod hlavičkou asociácie CONMEBOL. Tato súťaž vznikla v roku1916.
Kostol svätého Vojtecha (Dvory nad Žitavou)

Kostol svätého Vojtecha je rímskokatolícky kostol v centre obce Dvory nad Žitavou. Je postavený uprostred veľkej plochy zelene na Hlavnom námestí. 17. júla 1963 bol vyhlásený za kultúrnu pamiatku.
Prvá písomná zmienka o kostole je z roku 1268. Z roku 1664 je posledná zmienka o kostole pred jeho zničením v protitureckých bojoch. Bola to stavba neznámeho rozsahu a pôdorysu. V prvej polovici 18. st. bol postavený kostol, pravdepodobne bez veže.
Okolo roku 1750 bola pred kostol predstavaná veža. Na jej výstavbu bola použitá tehla a kamene z novozámockej pevnosti.
Vznik dnešného kostola, obdĺžnikového tvaru, spadá do konca 18. storočia. Dôvodom postavenia nového kostola bol pravdepodobne prudký nárast obyvateľstva v obci. Na prelome 19. a 20. st. museli pristavať kónické opierky, lebo vysoké klenby roztláčali obvodové steny. Kostol sa i v dnešnej dobe používa na liturgické obrady.
Dielo

Dielo je niečo, čo je vypracované, výsledok námahy, namáhavej práce; výtvor výsledok tvorby; artefakt, ktorý je odlišný od toho, čo v realite zatiaľ existuje.
Je to nová umelá realita. V okamihu, keď sa skončí jej tvorba, sa stáva nezávislou od predchádzajúcej činnosti a subjektu, objektom, ktorý stačí sám sebe, svetom zloženým z prvkov sveta skutočného, ale postaveným aj proti nemu (proti pôvodnej prírode, ktorej je druhou tvárou, teda akýmsi vzdorosvetom). Historicky sa diela javia ako rozhodujúci prejav civilizácie. Ich tvorcovia do nich zakliali seba, svoju tvorivú subjektivitu a tvorivé úsilie, žijú v nich, hoci sami už pominuli a navždy zanikli i deje s tvorbou spojené.
Vedou o doťahovaní tvorby do jej výsledku je ponematika. Z ponematických disciplín najdôležitejšia je ponematika kultúrnosti.